РЕПУБЛИКА СРПСКА

ОПШТИНА ШИПОВО

НАЧЕЛНИК

Број: 07-404-5/18

Датум: 6.3.2018. године

На основу члана 69. став (2) тачка е), и члана 70. ст. (4) Закона о јавним набавкама („Сл. гласник БиХ“, број 39/14), члана 60. Статута општине Шипово (Сл. Гласник општине Шипово број 8/14), на Препоруку Комисије за јавну набавку број: 07-404-5/18 од 02.3.2018. године, у поступку јавне набавке : „Асфалтирање локалних путева на територији Општине Шипово“, Начелник Општине Шипово је донио

**ОДЛУКУ**

**поништењу поступка јавне набавке**

**Члан 1.**

Поништава се конкурентски поступак јавне набавке: „Асфалтирање локалних путева на територији Општине Шипово“, који је покренут одлуком Начелника општине број: 07-404-5/18 од 9.2.2018. године.

**Члан 2.**

Ова одлука објавиће се на интернет страници Општине Шипово.

**Образложење**

Поступак јавне: „Асфалтирање локалних путева на територији Општине Шипово“, покренут је Одлуком о покретању поступка јавне набавке број: 07-404-5/18 од 9.2.2018. године.

Јавна набавка је проведена путем отвореног поступка.

Процијењена вриједност набавје је:

ЛОТ 1- „Асфалтирање локалног пута Пљева- Козила“ - 278.205,00 КМ, без урачунатог ПДВ,

ЛОТ 2- „Асфалтирање локалног пута, од регионалног пута Р-415 (Шипово- Купрес) до капеле у насељу Ћате, насељено мјесто Водица“ - 42.692,00 КМ, без урачунатог ПДВ.

Обавјештење о набавки број: 789-1-3-7-3-4/18 објављено је на Порталу јавних набавки дана 14.2.2018. године, као и Службеном гласнику БиХ број 12/18.

У складу са чланом 55. став (1) тачка д) Закона о јавним набавкама БиХ и чланом 9. став (4) Упутства о условима и начину објављивања обавјештења и достављању извјештаја у поступцима јавних набавки у информационом систему „Е- НАБАВКЕ“, уговорни орган је објавио тендерску документацију у систему „Е- набавке“, без могућности да тендерску документацију достави на други начин.

Тендерску документацију је преузело 10 потенцијалних понуђача.

Комисија за јавну набавку именована је Рјешењем број**:** 07-404-5/18 од 1.3.2018. године.

Рок за достављање понуда је био 02.3.2018. године, до 12,00 часова, а заказано јавно отварање понуда за дан 02.3.2018. године у 12,30 часова.

Комисија за јавну набавку је Начелнику општине доставила препоруку у којој је наведено да је понуду у поступку доставио један понуђач, „Мркоњићпутеви“ доо Мркоњић Град по цијени од:

ЛОТ 1- „Асфалтирање локалног пута Пљева- Козила“ – 342.448,00 КМ, без урачунатог ПДВ,

ЛОТ 2- „Асфалтирање локалног пута, од регионалног пута Р-415 (Шипово- Купрес) до капеле у насељу Ћате, насељено мјесто Водица“ – 49.190,05 КМ, без урачунатог ПДВ,

и да су понуђене цијене знатно веће од процијењене вриједности набавке, односно од средстава осигураних за наведену набавку, са препоруком да се поступак поништи или обезбиједе додатна средства у буџету за набавку и настави поступак.

С обзиром на наведено, као и чињеницу да Уговорни орган није у могућности да у буџету обезбиједи додатна средства за наведену набавку до износа наведене понуде, на основу члан 69. став (2), тачка е) и члана 70. став (4) Закона о јавним набавкама, ријешено је као у изреци одлуке.

**ПОУКА О ПРАВНОМ ЛИЈЕКУ**

Против ове одлуке може се изјавити жалба, најкасније у року од 10 (десет) дана од дана пријема одлуке.

М. П. Начелник

\_\_\_\_\_\_\_\_\_\_\_\_\_\_\_\_\_\_\_\_

(Милан Ковач)

**Доставити:**

1. Понуђач: „Мркоњићпутеви доо,

Подбрдо бб, Мркоњић Град

1. Уз материјал Комисије
2. Начелник
3. Одјељење за буџет, ...
4. Одсјек за урбанизам и ...
5. Сајт општине
6. А/А